Eredetileg lelkipásztor volt, de az 1848-49-es magyar szabadságharc idején honvédtiszt lett és az őrnagyságig emelkedett, a szabadságharc végén Komáromban szolgált. A komáromi vár feladása után menyasszonyával, Ottoványi Fánival együtt török földre menekült, Sumlán esküdtek meg. Kovács és felesége Kossuth Lajos kíséretében maradt, ők is Kütahyába kerültek. A "Mississippi" nevű amerikai hajóval még nem tudtak átkelni Amerikába, mert Kovács felesége éppen gyermeket várt, 1851 végén sikerült átjutniok az Újvilágba. New Yorkban nyomorogtak, majd New Budára (Iowa) mentek, de ott sem nem tudtak boldogulni, visszamentek New Yorkba.